《一枝花 花下惊悟，用辛稼轩韵》
清代·董元恺

技学屠龙手。智擅谈天口。倚长空、下笔冲星斗。想万里鞭箠，肯落他人后。

一旦灰心久。总将相神仙，都听先生乌有。

风吹起、一池春皱。独坐频搔首。抚孤松、还是忘年友。

问蝼蚁乌鸢，也识王侯否。寒食家家柳。便到荒丘，谁消受、只鸡絮酒。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。